Henricus, rex Anglie et dux Normannie et Aquitanie et comes Andegavensis, omnibus ballivis et fidelibus suis, salutem. Sciatis quod ego do et imperpetuum confirmo monachis Sancte Marie de Charitate, omnem theloneaream consuetudinem, de his que sibi concessa fuerunt in universis terre mee finibus, ut eundi ac redeundi liberum habeant arbitrium, precipioque ut homines mei eos absque consuetudine liberos custodiant, suosque et sua liberos abire permittant, et ne quis eos disturbet, pro re aliqua que ad monachos pertineat nec pro alieno forisfacto calumniam et molestiam aliquam patiantur. Testibus Theobaldo archiepiscopo Cantuariensi, Philippo episcopo Baiocensi, Ward. fit. ger. camer. apud Westmonasterium.